
Kovács GÁBoR: A politikai demokrácia sorsa az internet-galaxisban 


rál, amelynek különböző pontjait — a címzettek és feladók sokaságát — kapcsolatok 
állandóan megújuló hálója köti össze. Ennek a kapcsolati hálónak a működéséhez 
szükség van valamiféle közlési technológiára. Ennek elsődleges formája az, ami 
az embert emberré teszi; az értelmes beszéd képessége. Az élőbeszéd az a primer 
jellegű kommunikációs technológia, amely nélkül a legegyszerűbb szerkezetű em- 
beri közösség sem képes közösségként létezni. Az antik demokrácia szerkezetét, 
működésmódjait és lehetőségeit alapvetően meghatározta az a tény, hogy fő kom- 
munikációs médiuma az élőbeszéd volt, amely mellett az írásbeliség csak kiegé- 
szítő szerepet játszott. Nem lévén újság, rádió, televízió vagy internet, az athéni 
demokrácia politikai terét a rendelkezésre álló kommunikációs eszköznek, az élő- 
szónak a jellemzői határozták meg. A népgyűlés fizikai tere nem lehetett nagyobb 
annál, amelyben a résztvevők még láthatták és halhatták egymást. Ez a feltétel 
maga után vont egy másikat; a közösség tagjainak száma nem léphetett túl azon a 
határon, amelyen belül a szóbeliségre épülő face to face kommunikáció még lehet- 
séges. Ez legfeljebb néhány ezer embert jelentett. 

Ha a premodern demokráciát kommunikációelméleti szempontból osztályozni 
akarjuk, akkor a legfontosabb az a vonása, hogy a polgárok közötti kommunikáció : 
horizontális és interaktív volt, vagyis az üzenetek feladói és címzettjei a politikai | 
térben egyenlőek voltak — ezt a tényt fejezte ki a görög iszonómia fogalma —, más- : 
részt feladók és címzettek felváltva és folyamatosan kerültek át egyik kommuniká- : 
ciós pozícióból a másikba. Nem voltak olyan kommunikációs szubjektumok, akik 
intézményes módon privilegizált helyzetbe kerültek volna, vagyis kizárólagosan 
birtokolták volna az üzenetküldői pozíciót. (Ez persze csak a politikai vita idejére 
volt igaz: a döntés után, a végrehajtás szakaszában minden politikai formában 
szükségképpen az egyirányú kommunikáció lesz a domináns forma. Vannak, akik : 
küldik az üzenetet — ez mindig valamilyen kritériumok alapján rekrutált kisebb- : 
ség —, s vannak, akik végrehajtják az információs csomag által előírt cselekvést.) 
Ez nem jelenti azt, hogy nem lennének olyanok, akik ebben a horizontális közvet- 
len kommunikációban ne kerülnének erősebb pozícióba másoknál. Egy verbális 
vitaszituációban azoknak van nagyobb esélye arra, hogy domináns helyzetbe ke- 
rüljenek, akik kommunikációs partnereiket felülmúlják bizonyos retorikus jártas- 
ságok birtoklásában. Nem véletlen, hogy a görög szofisták "piacosították" ezeket a 
jártasságokat. Pénzért tanították a politikai életben elengedhetetlenül szükséges 
retorikai módszereket és argumentációs technikákat; az orális kommunikációhoz 
szükséges know how birtokosaiként léptek fel. 

A nem demokratikus politikai formák jellemzője az intézményesített vertikális 
típusú és egyirányú, tehát nem interaktív kommunikációs helyzetek dominanciája. 
Mint majd később látni fogjuk, ez premodern és modern szituációban egyformán 
igaz. Premodern viszonyok között a horizontális és interaktív kommunikációra 
épülő demokrácia történelmi kivételnek számított; a poliszdemokrácia helyei ma- 
gányos szigetek voltak az intézményes módon garantált vertikális és egyirányú 
kommunikációra épülő társadalmak tengerében. Azokban az archaikus birodal- 

Kovács Gásor: A politikai demokrácia sorsa az internet-galaxisban 


Az újságnak ebben a kis epizódban játszott szerepe — retrospektíve szemlélve 
a dolgot — a tömegtársadalomnak, a médiának és a közvéleménynek oly sokféle 
értelmező elméletre lehetőséget adó bonyolult konstellációját előlegezte meg. 
A nyomtatott sajtó persze jóval korábbi találmány volt; a modern nemzetállam 
születéséről írva számos szerző hangsúlyozta a nyomtatott könyvnek mint új kom- 
munikációs technológiai eszköznek a jelentőségét. Benedict Anderson klasszikus- 
nak számító művében pedig egyenesen abból indult ki, hogy a nemzetnek mint 
képzeletbeli közösségnek — vagyis olyannak, amely a tagjai által konstituált társa- 
dalmi képzeletvilágban összetartozó, ám egymást személyesen nem ismerő egyé- 
nek összességeként jelenik meg — a létezése nem lett volna lehetséges a nyomtatott ; 
újság nélkül? Ez nemcsak egyszerüen információkat közölt, hanem — az újságnak 
mint sajátos kommunikációs médiumnak a szerkezetéből következően — alapvető- 
en átalakította a belőle tájékozódó közösség idő és térképzeteit. Az újságban po- 
tenciálisan benne rejtőzködő lehetőségnek az aktualizálódáshoz azonban szükség 
volt a kommunikációs technológiai forradalom következő lépéseire; a már említett 
távíró mellett ebben alapvető szerepet játszott a fényképezés; ez a valóság képi ér- 
telmezésének olyan új módját jelentette, amely majd a 20. században, a film és a 
televízió feltalálása után teljesedett csak ki igazán. 


Tömegtársadalom, tömegkommunikáció, tömegmédia: 
a rádió, a televízió és a demokrácia 


A tömegtársadalom fogalma — a látszat ellenére — korántsem egyszerű, analitikus 
terminus; nem csupán azt a tényt szögezi le, hogy a 20. századi társadalmak a 18. 
század vége óta tartó demográfiai robbanássorozat következtében addig elkép- 
zelhetetlen méretűvé növekedtek. A fogalom konnotációi ennél jóval szélesebb 
körűek. A kifejezés az első világháború utáni német kultúrkritika világába visz 
bennünket; elit és tömeg szembeállítása ezen gondolatkör számos dichotóm foga- § 
lompárjának egyikeként nagy népszerűségre tett szert. Eszerint a történelmet és 
politikát aktívan alakító kreatív elit szemben áll a passzív, könnyen manipulálható 
tömeggel.§ A koncepcióból logikusan következett a közvélemény fogalmával kap- | 
csolatos alapvetően negatív korabeli vélekedés. Oswald Spengler, a korszak emble- 
matikus figurája, a húszas évek eleji bestsellernek, A Nyugat alkonyának a szerző- 
je maró stílusban — s a korszakra oly jellemző árukapcsolással — egyszerre 
ostorozta a közvéleményt, a sajtót és a politikai demokráciát. 


e ———— 


7 Benedict ÁNDERSON: Jmagined Communities. London- New York, Verso, 1991. 

8 A korabeli német elitelméleteket részletesen tárgyalja Walter STRUVE: Elites against Democracy. 
Leadership in Bourgeois Political Thought in Germany, 1890-1933. Princeton — New Jersey, Princeton 
University Press, 1973. 

beri hang volt — kiváltképpen alkalmasnak látszott a rendszer politikai céljait szol- 
gáló Gemeinschaft-illúzió felkeltésére. Azonban az, hogy a műsorkészítők által 
kódolt üzenet dekódolása a hallgatói oldalon vajon teljes egészében a küldő által 


használt referenciakódok alapján történt-e, annak az aktuális kulturális kontextus- ` 


nak volt a függvénye, amelybe a média és az általa használt telekommunikációs 
technológia beágyazódott." 

A rádió esete bizonyítja, hogy óvakodni kell az egyoldalú technológiai determi- 
nizmustól, tehát semmiképpen sem lehet azt állítani, hogy a rádió — mint a tömeg- 
média első 20. századi megjelenési formája — a totalitárius rendszerek létrejötte 
okának, afféle első mozgatónak volna tekinthető. Minden bizonnyal igaza van az 
egyébként a határozott technodeterminizmus álláspontján álló Neil Postmannek, 
aki azt mondja, hogy amikor egy új tömegkommunikációs eszköz megjelenik — az 
ő példája a könyvnyomtatás —, akkor az új konstelláció nem írható le egyszerűen 
azzal, hogy régi konstelláció + új technológia, hanem egy olyan új elrendeződés 
áll elő, amely egészként különbözik a régitől. A megállapítás aligha vonható két- 


ségbe, ám ebből nem következik az, hogy az új konstellációhoz a kezdő lökést ki- ; 

zárólag az új technológia adta volna. A már idézett Hajnal István — aki a kommu- | 


nikációelméleti megközelítésnek nemzetközi szinten is egyik első megelőlegezője 
volt; Marshall McLuhan többször is hivatkozik rá kultikus müvében!2 — aighanem 
sokkal relevánsabb módon közelítette meg a problémát. Úgy vélte, hogy az igazán 
nagy társadalmi, strukturális jellegű változásoknak nincsenek egyértelműen kije- 
lölhető okaik; a kémiai folyamatokhoz hasonlította a dolgot, amikor a különböző 
komponensek egymásra hatásából, egymásra történő reagálásából jön létre az új 
vegyület. 

A vita — az ilyesféle viták természetéből fakadóan — végérvényesen persze nem 
zárható le, de a rádió története a Hajnal-féle megközelítést támasztja alá. A rádió- 
zás elterjesztésében az Amerikai Egyesült Államok évekkel megelőzte Németor- 
szágot; 1930-ra az országban több mint hatszáz rádióállomás működött, s adásuk 
húszmillió otthonban, az amerikai családok negyven százaléka számára volt elér- 
hető. A minden új technológiát rajongó lelkesedéssel üdvözlő Amerikát a kul- 
túrkritikai tradícióhoz tartozó Neil Postman a maga pesszimista víziójában a tecb- 
nológiának a kultúra feletti uralmát megvalósító Technopoly — a szó magyarra 
nemigen lefordítható; nyilvánvaló utalás a Monopoly nevű ismert társasjátékra — 
korszakának első számú megtestesítőjeként tartja számon. Ha a technológiai deter- 
minizmus tétele megállná a helyét, a rádiónak hasonló politikai változásokhoz kel- 


e ————,———,— 


11 A problémára vonatkozóan lásd: Stuart HALL: Kódolás — dekódolás. Berényi Gábor fordítása. In: 
ANGELUSZ Róbert — Tarnos Róbert — TERESTYÉNI Tamás: Média, nyilvánosság, közvélemény. Budapest, 
Gondolat, 2007. 131—142. 

12 Marshall McLUHAN: i.m. (1. 1.) 113—116. 

13 Douglas KELLNER: Television and the Crisis of Democracy. Boulder-Oxford, Westview Press, 


1990. 34. 

A mozgóképes technológiát felhasználó televízió a második világháborút köve- 
tő gazdasági fellendülésre alapozott fogyasztói társadalom és az arra épülő de- 
mokratikus jóléti állam alapvető tömegmédiumaként politikai hatásait tekintve 
sokkal jelentősebbnek bizonyult a két világháború közötti mozinál. Ennek számos 
oka volt; az egyik leglényegesebb minden bizonnyal az, hogy a televízió volt az a 
médium, amely radikális módon törte át a nyilvános és a magánszféra határait. 
A mozi ezt nem tette meg; e tekintetben sokatmondó a régies elnevezése; filmszín- 
ház. A színház hagyományosan nyilvános térnek számított; a legkevésbé sem vé- 
letlen, hogy az antik poliszban a görög dráma és a demokrácia, a politikai élet 
drámája szervesen összekapcsolódott; az utóbbi nemigen tudott volna meglenni az 
előbbi nélkül. (Érdemes e tekintetben megemlíteni Richard Sennett Hannah Arendt 
politikai filozófiája által inspirált koncepcióját, melyben a 18. századi nagyvárosi 
nyilvánosság alapvető elemeként jelenik meg az a korabeli színház, melyben a szí- 
nész és a néző között még sokkal nagyobb fokú kölcsönösség — ha úgy tetszik, in- 
teraktivitás — volt, mint a polgári színház későbbi formáiban"). A televízió ezzel 
szemben áttörte a nyilvános és privát közötti határvonalat; a manapság oly sokat 
emlegetett médiapolitizálás, amelynek lényegi eleme a személyes és a nyilvános 
összeolvasztása, aligha volna lehetséges nélküle. 

A történetnek többféle olvasata van. A kultúrkritikai ihletésű változatot a 
kultúripar Adorno és Horkheimer által bevezetett fogalmára támaszkodó, marxista 
ihletettségű frankfurti kritikai iskola egymást követői nemzedékei dolgozták ki. 
Marcuse, a hatvanas évek diákmozgalmainak sztárja korabeli bestsellerében, 
Az egydimenziós emberben igen pesszimista víziót rajzol fel arról a modern tech- 
nológiákra épülő neokapitalizmusról, amelyben az egydimenziós technológiai uni- 
verzum — a vizuális tömegmédia hathatós segítségével — zárt politikai univerzum- 
má alakul át." 

A vizuális jeleket továbbító tömegmédia jelentőségére és annak a társadalmi 
valóságra gyakorolt hatására a hatvanas években úgyszólván nem lehetett nem fel- 
figyelni. A filmes és gondolkodó Guy Debord — a korabeli francia filozófiában 
egyáltalán nem szokatlan módon — a marxista megközelítést a posztmodern gon- 
dolkodással ötvözve a spektákulum társadalmának felemelkedéséről beszélt; azt 
a koncepciót előlegezte meg, amely a neokapitalizmus által uralt posztmodern 
szituáció alapvető jegyének valóság és kép összeolvadását tartja: 


„2. A képek, elszakadván az élet valamennyi aspektusától, közös áramlásban olvadnak ösz- 
sze, amelyből az élet valamikori egysége többé nem állítható helyre. A részlegesnek felfo- 
gott valóság úgy tárul fel a maga általános egységében, mint önmagában lévő pszeudovilág, 
amely kizárólag szemlélésre állt elő. A világról alkotott képek szakosodása az autonóm kép 


16 Richard SENNETT: À közéleti ember bukása. Fordította Boross Anna. Budapest, Helikon Kiadó, 
1998. 
17 Herbert MARCUSE: Az egydimenziós ember. Fordította Józsa Péter. Budapest, Kossuth, 1990. 

víziós műsorkészítés technikai és szakmai imperatívuszat, a televíziós óriáscégek 
profitelvárásai, a demokratikus politikai rendszer intézményes logikája és a politi- 
kai elitek pillanatnyi erőviszonyaiból fakadó politikai nyomásgyakorlás egyszerre 
működik. Kellner, végigkísérve az amerikai televíziózás történetét a hatvanas 
évektől a Reagan-éráig, arra a következtetésre jut, hogy ez a tömegmédium sokféle 
politikai szerepet képes eljátszani. Hol a politikai status guo védelmezője, hol az 
adott kurzus delegimitációját elősegítő alapvető tényező — lásd Watergate-botrány 
— volt. Időnként a demokrácia házőrzőjének (watchdog), időnként pedig az ame- 
rikai technokapitalizmus engedelmes ölebének: (lapdog) szerepét játszotta el. 
Kellner 1990-ben megjelent könyvének végén jelzi az — akkor még csak potenciá- 
lis — átmenetet egy másik tömegmédium korszakába; optimista vízióval zárja 
egyébként inkább a borúlátásra hajló gondolatmenetét." Annak a sejtésének ad 
hangot, hogy az elterjedőben levő számítógépes hálózatok a demokratikus tömeg- 
kommunikáció korszakának beköszöntét jelzik: körvonalazódik a Háló víziója. 


A szabadság hálója 


Manuel Castells az írásom címében jelzett internet-galaxis metaforájával egy olyan 
újabb korszakváltásra utal, amely a rádió és televízió által uralt világ szövetében 
ismét csak alapvető változásokat eredményezett. Beköszönt az információ korsza- 
ka. Castells szisztematikusan áttekinti, hogy milyen következményekkel jár az 
emberi létezés különböző szféráiban a globalizációnak, az információs forrada- 
lomnak és a kapitalizmusnak egyetlen nagy átfogó folyamattá való összeolvadása: 
monumentális víziója korunk nagy átalakulásának freskóját rajzolja meg. 2! 

A vízió alapja egy metafora, a háló metaforája. A metaforák általában univerzá- 
lis használatra csábítanak: segítségükkel a valóság addig érthetetlen jelenségei 
megmagyarázhatóvá válnak. A háló esetében is valami hasonló történt. A termi- 
nus egy szervezéselméleti problémára megy vissza, arra, hogy egy rendszer vagy 
szervezet milyen mechanizmusokkal képes biztosítani saját működését. A kérdés 
nyilvánvalóan releváns az emberi társadalom — mint különböző alrendszerek ösz- 
szessége — esetében is. Az egyik megoldás a hierarchikus irányítás, amelynek 
során az utasítások vagy irányítási kódok egy központból érkeznek. A döntési 
kompetenciák a központ privilégiumát képezik. Minél távolabb helyezkedik el a 
rendszer valamely pontja a rendszer centrumától, annál kevésbé van döntési jogo- 
sultsága; szerepe annál inkább a központ számára történő információtovábbítás, 
illetve a kapott utasítások végrehajtása. Ennek a vertikális típusú megoldásnak a 
nyilvánvaló hátránya az, hogy minél komplexebb a rendszer, annál nehézkesebbé, 


20 KELLNER i. m. (13. lj.) 219-222. 
21 Manuel CASTELLS: Az információ kora. II. Az identitás hatalma. Rohonyi András fordítása. 
Budapest, Gondolat-Infonia, 2006. 23. 

A sikeresen működő hálózati típusú önszabályozás modelljét Adam Smith teó- 
riájában a kapitalista típusú vállalkozásra épülő szabad piac müködésmódjai szol- 
gáltatják. Nincsen egy irányító központ, a piac szereplői közötti horizontális 
kapcsolatok a kereslet — kínálat törvényén nyugszanak; a szereplők viselkedése 
egyértelmű információt jelent a többi szereplő számára, a kooperáció mindenki 
számára kölcsönösen előnyös. A dolgokat elrendező “láthatatlan kéz" híres motívu- 
ma a rendszert működtető önszabályozó mechanizmusra utaló metafora. A rend- 
szer későbbi evolúciója nem mindenben igazolta Smith optimizmusát, ám ezt 
anakronisztikus lenne hibájául felróni; a teória még a feltételeket alapvetően meg- 
változtató modern gyáripar megjelenése előtt, a korai modernitás viszonyai között 
született. 

Ha most egy nagyot ugrunk az időben, a 18. századból a 20. század végére, ak- 
kor olyan konstellációba csöppenünk, amely úgyszólván felkínálja magát arra, 
hogy a hálózati működés alapelvei által szolgáltatott fogalmi keretben értelmezzük 
a valóság legkülönfélébb szeleteinek működésmódjait, a nemzetállamok felbomlá- 
sától a tőkés gazdasági rendszer és a kultúra globalizációs folyamataiig. Ennek a 


MA 


fogalmi keretnek a relevanciájára a legerősebb bizonyítékot a kilencvenes évek 


technooptimista lelkesültségtől fűtött légkörében az internet, a számítógépes háló- 
zatok összekapcsolódása révén létrejött világháló jelentette. 

Manuel Castellsnek a posztmodern médiaelmélet által inspirált értelmezése sze- 
rint a világháló alapvető kulturális jelentősége abban van, hogy egy olyan multi- 
média kikristályosodási pontjává válik, amely a valóságot érzékeink számára egy- 
fajta végtelenített hipertextként jeleníti meg: 


„A multimédia hipertextjének időtlensége kultúránk egyik meghatározó vonása, amely be- 
folyásolja az új kulturális környezetben felnevelkedő gyermekek elméjét és emlékeit. A tór- 
ténelem először a vizuális anyagok elérhetősége szerint szerveződik, majd kiszolgáltatottá 
válik azoknak a lehetőségeknek, amelyeket a számítógépek a jelenetek kereteiből kiváloga- 
tott pillanatok különféle speciális diskurzusoknak megfelelő összeillesztéséhez vagy szét- 
választásához biztosítanak. Az iskolai oktatás, a szórakoztató média, a reklám és a speciá- 
lis újsághírek úgy szervezik az általuk kibocsátott impulzusok időbeli sorrendjét, ahogyan 
az céljaiknak a legjobban megfelel, s ennek eredménye, hogy az emberi tapasztalat- és él- 
ményvilág egész birodalmából elérhetővé tett kulturális termékek tagolatlanul, értelmes 


sorrend nélkül helyezkednek el az idő dimenziójában." 


Frank Webster azt a szerepet, amelyet az internetnek, a Hálózatok Hálózatának 
a politikai demokrácia revitalizálásában tulajdonítanak, erősen eltúlzottnak és 


23 Manuel CASTELLS: Az információ kora. I. A hálózati társadalom kialakulása. Rohonyi András 
fordítása. Budapest, Gondolat-Infonia, 2005. 589-590. 

Azonban a demokrácia hanyatlásáról szóló történetet tágabb időkeretbe kell il- 
leszteni. Célszerűnek látszik visszamennünk egészen a hatvanas évekig. Az évti- 
zedet lezáró 1968-as diáklázadások a fogyasztói társadalom és a jóléti állam ellen 
irányultak; az újbaloldal kétségbe vonta — a két világháború közötti kultúrkritikára 
emlékeztető módon — a parlamentáris többpárti liberális demokrácia demokratikus 
jellegét; azt állította, hogy a demokratikus intézményrendszer egy oligarchikus va- 
lóság álruhája; valójában olyan korporatív liberalizmusról van szó,” amely a tőkés 
nagyvállalatok érdekeit szolgálja ki. Úgy vélték, hogy a valójában nem a választók 
érdekeit megjelenítő képviseleti demokráciát közvetlen, participatív demokráciával 
kell felváltani. 

Végső soron — a látványos külsőségek ellenére — 1968 nem jelentett komoly ki- 
hívást a létező gazdasági-politikai rendszer számára. Annál inkább az 1973-as 
olajválságot követően kezdődő átalakulás, amelynek végeredménye a kilencvenes 
években felemelkedő globális kapitalizmus rendszere lett. A változás nem hagyta 
érintetlenül a politikai struktúrákat sem; a nemzetállami keretekhez kötődő de- 
mokratikus jóléti állam válságba került; a Keynes-féle intervencionalista gazda- 
ságpolítikát felváltó neoliberalizmus — jóllehet országonként igen eltérő mérték- 
ben — leépítette a jóléti államot. Mindezek a változások — amelyeket persze 
e helyütt inkább csak vezérszószerűen jelezni tudunk, mint részletesen leírni — ko- 
moly hatással voltak a demokratikus politikai rendszerekre. Az 1989-es kelet- 
európai változások eredményeképpen a létező szocializmust ebben a térségben is 
kapitalizmusra alapozott demokratikus politikai rendszerek váltották fel. Ugyan- 
akkor a globális kapitalizmus nemcsak az emberek mindennapi életvilágát alaki- 
totta át, hanem a nemzetállami demokrácia működéséhez szükséges politikai teret 
is27 A privát és közszféra közötti határ átjárhatóvá válásával a politika hagyomá- 
nyos értelmezése is megváltozott; a tömegkommunikációs technológiákra épülő 
médiapolitika jellemzője a személyesség, az intimitás, s az ahhoz kapcsolódó bot- 
ránypolitizálás lett. A változásokat sokféleképpen lehetett értelmezni. Egyfelől 
mind többet írtak a hagyományos demokrácia válságáról — a demokrácia a politi- 
kai elítek zártkörű játszmájává válik, tovább erősítve a politikai apátiát —, másfelől 
viszont megjelentek azok az optimista teóriák is, melyek úgy vélték, hogy új típu- 
sú demokrácia körvonalazódik. Ulrich Beck amellett érvelt, hogy a régi demokrá- 
cia ugyan valóban válságba került, de kialakulóban van egy új típusú politizálás" 


ooo e—a 


26 Massimo THEODORI (szerk.): The New Left: A Documentary History. Indianapolis — New York, 
The Bobbs-Merril Company, 1969. 43. 

27 Ennek részletese kifejtését lásd: Kovács Gábor: Cézárok kora vagy komputerdemokrácia? A poli- 
tikai tér átalakulása a globális kapitalizmus világában. Kézirat. 2011. A kutatást az NKA támogatta 
(pályázati azonosító: 2502/1056). 

28 Ulrich Beck: The Reinvention of Politics. Rethinking Modernity in the Global Social Order. 
Cambridge, Polity Press, 1997. 

fogja a szóbeliségen alapuló közvetlen politikai részvétel lehetőségét, másfelől pe- 
dig nem lesznek rá érvényesek a fizikai korlátok, vagyis nem kell korlátozni a 
résztvevők számát azért, hogy megőrizze működőképességét. A digitális demokrá- 
cia tehát megőrizni látszik elődje legfőbb erényét, a közvetlen részvétel lehetősé- 
gét, annak negatívuma nélkül. 

A koncepcióval szemben persze számos ellenvetés is felmerült. Giovanni - 
Sartori szerint az általa elektronikus demokráciának nevezett forma lényegében ` 
véve a népszavazásos demokrácia új változata lenne, amelyben a képernyő előtt 
ülő polgárok valakik által összeállított kérdésekre válaszolnának.” Márpedig a 
népszavazásos demokráciák legnagyobb veszélye a manipulálhatóság; ugyanarra : 
a problémára vonatkozóan nagyon különbözőképpen lehet igen vagy nem választ 
igénylő kérdéseket feltenni. Másrészt — érvel Sartori — valójában ebben az esetben 
nem alakul ki közös politikai tér a benne zajló véleménycserével és vitával, hiszen , 
a polgár végeredményben egyedül ül a képernyő előtt. Ez utóbbi ellenvetéssel 
szemben persze megfogalmazható az, hogy idejétmúlt — Sartori a kilencvenes évek ` 
elején írta a könyvét —, mert manapság már léteznek olyan on-line közösségek, 
mint a Facebook, amelyek robbanásszerűen terjednek, s amelyekben létezik a vitá- 
nak és a véleménynek egyfajta virtuális nyilvános tere. Ám az a kérdés továbbra is 
releváns, hogy vajon ez a virtuális nyilvánosság képes-e teljes mértékben helyette- 
síteni a valóságos nyilvánosságot. 

Hogyan viszonyul a digitális demokrácia a való világban létező konkrét politi- 
kai intézményekhez? Az ezzel kapcsolatos tapasztalatok ismét csak arra intenek, 
hogy óvakodnunk kell az egyoldalú technológiai determinizmustól. Martin Hagen, : 
három különböző ország politikai intézményrendszerének és az internettechno- 
lógiának a kölcsönhatását vizsgálva arra a következtetésre jut, hogy mindhárom 
esetben a nemzeti kontextus a döntő. Az internet a meglevő trendek és a helyi po- 
litikai kultúra kontextusába ágyazódik be; nem annyira radikális alakítója a létező 
viszonylatoknak, mint inkább egyfajta trenderősítőként (rend amplifier) működik.?? 

Az USA individualista, ám a participatív demokrácia ideáját, valamint az anar- 
chizmus és a demokratikus populizmus eszméit is magában foglaló politikai ha- 
gyománya számára az internet az egyéni szabadság realizálásának magától ér- 
tetődő eszközeként jelenik meg. Erősen érezhető a hatvanas évek ifjúsági 
ellenkultúrájának öröksége is, amely — főleg Kaliforniában — összefonódott a szá- 
mitógépes technológiai ipar robbanásszerű elterjedésével. A hajdani ellenkultúra 
sajátos couleur localját jól jellemzik Theodor Roszaknak — aki annak idején maga 
is a mozgalom zászlóvivője volt — ironikus szavai: 


31 Giovanni SARTORI: Demokrácia. Fordította Soltész Erzsébet. Budapest, Osiris, 1999. 72. 
32 Martin HAGEN: Digital Democracy and Political Systems. In: Kenneth L. HACKER — Jan VAN DIK 
(szerk.): Digital Democracy. London — Thousand Oaks — New Delhi, SAGE Publications, 2000. 56. 

A digitális demokrácia gondolatának megvalósítására irányuló kísérletek sok 
esetben városi közösségekhez kapcsolódnak. Az egyik legtöbbször említett példa 
az Amszterdami Digitális Város — De Digitale Stad — volt, amelyet 1994-ben indí- 
tott az amszterdami városi tanács.” A cél a városvezetés és a polgárok közötti in- 
teraktív elektronikus kommunikáció volt. A polgárok kifejthették a véleményüket 
a tanácsi döntésekről, s különböző virtuális közterek álltak a rendelkezésükre az 
ügyek megvitatására. Azonban a hálózat célja nemcsak politikai fórumok létreho- 
zása volt; aktív részvevői voltak olyan művészek, akiket érdekeltek az ebben az új 
formában rejtőzködő artisztikus lehetőségek. Az érdeklődés kezdetben igen nagy 
volt, nemcsak a városban, hanem azon kívül is. Három év alatt a virtuális közös- 
ségnek ötvenezer tagja lett, s 2000-re a szám száznegyvenezerre emelkedett. 
Azonban az idő múlásával a kifejezetten politikai fórumok iránti érdeklődés erő- 
teljesen visszaesett; a kísérletet utolérte a kortárs nem virtuális demokrácia egyik 
gyakori betegsége, a politikai apátia. Másfelől a próbálkozás — az internetre jel- 
lemző általános tendenciának megfelelően — gyorsan kommercializálódott, s a di- 
gitális demokrácia mindinkább üzleti vállalkozás formáját kezdte magára ölteni. 

Ám mondhatjuk azt, hogy bár a digitális demokrácia közvetlenül, "forradalmi 
úton? talán tényleg nem vezethető be, de lehetséges egy másik, evolúciós jellegű 
átalakulás, amelyben a hagyományos parlamenti mechanizmusokat lépésről lépés- 
re átalakítja az internet, mégpedig — a benne eleve jelenlevő szabadságpotenciál 
erejénél fogva — egy jobban működő, demokratikusabb demokrácia irányába. Nos, 
az ezzel kapcsolatos tapasztalatok korántsem egyértelműek. A kérdéssel foglalko- 
zó szakirodalom figyelmeztet arra, hogy amennyiben a digitális demokráciát úgy 
definiáljuk, mint az arra irányuló kísérletet, hogy a demokráciát a tér, az idő és az | 


egyéb fizikai feltételek jelentette korlátok nélkül gyakoroljuk, akkor először is pon- j 
tosan meg kell határozni a definícióban szereplő fogalmakat. Másfelől tudatábaní 

kell lennünk annak, hogy legfeljebb kísérletről lehet beszélni, amely a politikába 
jelenleg még domináns gyakorlatok és habitusok megváltoztatását tűzi ki élu" | 
A politikai tevékenység hagyományosan személyes találkozásokon, gyűléseken, 
grémiumokon zajlik, és kifejezetten verbális, retorikus képességeket tételez fel. | 
Ezzel szemben a digitális demokráciához a képernyő előtt ülő egyének egészen ; 
más típusú készségei szükségesek. Ugyanakkor figyelembe kell azt is venni, hogy I 
a hatalom sokat emlegetett szétszóródása és új típusú — éppenséggel az internet  ; 


segítségével történő — koncentrációja egyidejűleg zajló folyamat." Mert igaz 


e ——— ——,——,————,——,— 


37 Manuel CASTELLS: The Internet Galaxy. Reflections on the Internet, Business and Society. Oxford, 
Oxford University Press, 2001. 146-155. 

38 Jan van Duk: Models of Democracy and Concepts of Communication. In: HACKER — VAN DIJK 
(szerk.): i. m. (32. 1j.) 30. 

39 van Dix i. m. (22. lj.) 33-38. 

ponáló mozgalmak valóban hálózatszerűek. Nincsen a tagságtól elkülönült veze- 
tés, mint ahogyan nincsen tételes program sem; ez utóbbi nem ís igen volna lehet- 
séges a résztvevők nézeteinek sokfélesége miatt. Nem értékközösség ez — az 
értékeknek a mozgalom gyakorlatában kell kirajzolódniuk — hanem affektív jelle- 
gű együttlét (fogetherness). Korunk digitális forradalmai — érvel Castells — az 
egydimenziós, kizárólag a diszkurzív gondolkodásra alapozódó Habermas-féle 
nyilvánosság ideájával szemben a többdimenziós, az emberi érzelmektől átjárt 
nyilvánosságban zajlanak. Az internet a represszió különböző formáit megjelenítő 
képekkel és videókkal olyan érzelmi közösséget teremt, amelynek emocionális di: 


namikája a felháborodástól a közös cselekvést megalapozó remény felé tart.? Font. 
tos szerepet játszik az egyéni elszigeteltségből fakadó — s a fennálló hatalmat erő-. 
sítő — félelem falának lebontásában; megteremti a változás alapfeltételét jelentő : 


‘nem vagyok egyedül" érzését. 


Konklúzió 


Castells teóriája nyilvánvalóan nem képes arra, hogy megoldja a digitális demok- 
rácia koncepciójával kapcsolatos dilemmákat. A meglevő represszív intézmények 
lebontása egy dolog; újak létrehozása egy másik dolog. Hannah Arendt nem vélet- 
lenül hívta fel annak idején a figyelmet a felszabadulás és a szabadság intézmé- 
nyes megalapozása közötti alapvető különbségre. Az internet-galaxis vagy a digi- 
tális demokrácia lehetőségeire vonatkozó kérdés voltaképpen annak az immáron 
legalább százéves dilemmának a legújabb megjelenési formája, hogy egy új tech- 
nológia képes-e arra, hogy gyökeresen — és persze jó irányban — átalakítsa az em- 
beri létezés struktúráit, vagy pedig, éppen ellenkezőleg, behódol a (rossz) valóság- 
nak, beilleszkedik a már létező gazdasági és hatalmi viszonylatokba. Az erről 
szóló vitának megvan a maga koreográfiája. Kezdetben általában a technooptimista 
hangok vannak túlsúlyban, majd — párhuzamosan az új találmány elterjedésével 
és hétköznapivá válásával — a legbigottabb hívők szívébe is belopózik a kétely. 
Most is valami hasonlónak vagyunk szemtanúi. Ma már a kilencvenes évek legra- 
jongóbb řechno-boosterei is kénytelenek beismerni: úgy fest, hogy az asztalnál 
egy ideig továbbra is üresen marad a Digitális Politikai Megváltó számára fenntar- 
tott hely. 


32 Manuel CASTELLS: Networks of Outrage and Hope. Social Movemenis in the Internet Age. 
Cambridge, Polity Press, 2012. 225. 
43 CASTELLS i. m. (42. lj.) 14. 


TEEN 


